**BASF SE** on saksalainen kemian alan yhtymä ja maailman suurimpia kemikaaliyrityksiä. Yhtiön pääkonttori sijaitsee Ludwigshafen am Rheinin kaupungissa Saksassa. Yhtiö toimii maailmanlaajuisesti yli 80:ssä maassa.

Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 93. Se luokiteltiin samalla listalla Saksan kahdeksanneksi suurimmaksi pörssiyritykseksi. Yhtiön osakekannan markkina-arvo oli 91 miljardia Yhdysvaltain dollaria (toukokuussa 2017) ja liikevaihto 63,66 miljardia dollaria (2016).

Kirjainlyhenne BASF, joka on rekisteröity tuotemerkki, on peräisin yrityksen alkuperäisestä nimestä Badische Anilin-und-Soda-Fabrik (suom. *Badenilainen aniliini- ja soodatehdas*).*lähde?*

Yrityksellä on viisi liiketoimintasegmenttiä, jotka ovat Chemicals (kemikaalit), Performance Products (toiminnalliset tuotteet), Functional Materials & Solutions (funktionaaliset materiaalit ja ratkaisut), Agricultural Solutions (maatalouden ratkaisut) ja Oil & Gas (öljy & kaasu). Basfin tytäryhtiö Wintershall Holding AG harjoittaa öljyn ja maakaasun etsintää ja tuotantoa sekä maakaasun siirtoa ja jakelua. Keski- ja Itä-Euroopassa yritys toimii yhteistyössä Gazpromin kanssa. Se on osakkaana Nord Stream -hankkeessa.*lähde?*

Basf oli vuonna 2012 maailman 14. suurin autoteollisuuden osatoimittajayritys. Se toimittaa ajoneuvoihin pinnoitteita, jarru- ja jäähdytysnesteitä, erikoismuoveja ja akkumateriaaleja.

Basf Suomessa
-------------

Noin sata henkilöä työllistävä Basf Oy valmistaa Suomessa Riihimäellä rakennuskemikaaleja ja Haminassa paperiteollisuuskemikaaleja. Lisäksi Äetsässä toimiva Kemira Chemicals on valmistanut Basfille puutavaran homeenestoainetta Sinestoa. Lokakuussa 2018 kerrottiin Basfin rakentavan Harjavallan Torttilaan sähköautojen akkuja valmistavan tehtaan, joka valmistuu loppuvuodesta 2020. Tärkeitä raaka-aineita nikkeliä ja kobolttia se saa Harjavallan suurteollisuuspuistossa toimivalta Norilski nikelin tehtaalta.

Historiaa
---------

Friedrich Engelhorn
Basfin perusti Friedrich Engelhorn huhtikuussa 1865 Saksan Mannheimissa. Yritys yritti hankkia tonttia tehtailleen Reinjoen ääreltä Mannheimista, mutta kun tonttia ei saatu, tehtaat rakennettiin joen vastarannalle Ludwigshafen am Rheiniin.

Yrityksen ensimmäisiin tutkimuskohteisiin kuului farkkuhousuista myöhemmin tunnettu keinotekoinen indigonsininen väri, joka korvasi kasveista tehdyn alkuperäisen väriaineen. Juuri ennen ensimmäistä maailmansotaa Haber-Bosch-prosessilla pystyttiin valmistamaan ammoniakkia. Keksinnön teki Fritz Haber, joka kehitti yhtiölle myös Zyklon B -tuholaismyrkyn. Vaikka ammoniakki tehtiin aluksi lannoitteita varten, sen sotilaallinen merkitys oli suunnaton ensimmäisen maailmansodan alettua ja Englannin estettyä guanon tuonnin Chilestä Saksaan. Saksan tykistö sai ajopanoksensa ilman luonnon omaa ammoniakkilähdettä Basfin avulla.*lähde?*

### IG Farben

Carl Boschin johdolla Basf, Hoechst ja Bayer perustivat toisessa maailmansodassa sotarikoksista sittemmin tuomitun IG Farben -yhtiön. Yhtiö ei ainoastaan toimittanut myrkkykaasua tuhoamisleireille vaan pyöritti omaa keskitysleiriä Monowitzia Birkenaun liepeillä.

Kuvia
-----

* Piirros Basfin tehtaista vuonna 1866.Piirros Basfin tehtaista vuonna 1866.
* Basfin hallintorakennus vuodelta 1957 Ludwigshafen am Rheinissa.Basfin hallintorakennus vuodelta 1957 Ludwigshafen am Rheinissa.
* Basfin teollisuusaluetta Ludwigshafen am Rheinissa.Basfin teollisuusaluetta Ludwigshafen am Rheinissa.
* Basfin teollisuusaluetta Reinin varrella.Basfin teollisuusaluetta Reinin varrella.

Lähteet
-------

1. 1 2 3 4 5 6 7 8  The World’s Biggest Public Companies. 2017 Ranking. Country: Germany (Vuoden 2017 Forbes Global 2000 -lista, Saksa; lähteenä on käytetty myös sivua 93. BASF. Market Cap As of May 2017: $91 Billion) forbes.com. Viitattu 3.11.2017. (englanniksi)
2. 1 2 3  Arkistoitu kopioAbout us - History basf.com.  Arkistoitu 24.12.2015. Viitattu 3.11.2017. (englanniksi)
3. 1 2 3  Company Overview of BASF SE (myös muut välilehdet) bloomberg.com. Viitattu 3.11.2017. (englanniksi)
4. ↑  Global Top 50 Chemical Companies Chemical & Engineering News. Viitattu 8.7.2016. (englanniksi)
5. 1 2  BASF SE (BASFn.DE) (katso myös muut välilehdet) reuters.com. Viitattu 3.11.2017. (englanniksi)[vanhentunut linkki]
6. ↑  At a glance basf.com. Viitattu 3.11.2017. (englanniksi)[vanhentunut linkki]
7. ↑  Top 100 global OEM parts suppliers – Ranked on 2012 global OEM automotive parts sales, Autonews. Viitattu 4.10.2016.
8. ↑  Basf in Finland Basf. Viitattu 22.10.2018. (englanniksi)[vanhentunut linkki]
9. ↑  Päätös ympäristönsuojelulain 35 §:n mukaisesta ympäristölupahakemuksesta. Nro A 1133. Dnro KAS-2002-Y-265-111  29.12.2006. Ympäristöministeriö. Viitattu 22.10.2018.
10. ↑  Pukkila, Tapio: BASF rakentaa akkutehtaan Harjavaltaan *Yle Uutiset*.  22.10.2018. Viitattu 22.10.2018.
11. ↑  About us - History basf.com. Viitattu 5.8.2020. (englanniksi)

Aiheesta muualla
----------------

* Kuvia tai muita tiedostoja aiheesta **BASF** Wikimedia Commonsissa

|  |  |  |  |  |  |
| --- | --- | --- | --- | --- | --- |
| 

| * n
* k
* m
Saksa DAX-indeksi |
| --- |
|  |
| 
* Adidas
* Airbus Group
* Allianz
* BASF
* Bayer
* Beiersdorf
* BMW
* Brenntag
* Commerzbank
* Continental
* Covestro
* Daimler AG
* Daimler Truck
* Deutsche Bank
* Deutsche Börse
* Deutsche Post
* Deutsche Telekom
* E.ON
* Fresenius
* Fresenius Medical Care
* Hannover Rueckversicherung
* HeidelbergCement
* Henkel
* Infineon Technologies
* Merck
* MTU Aero Engines
* Munich Re
* Porsche
* Qiagen
* RWE
* SAP
* Sartorius
* Siemens
* Siemens Energy
* Siemens Healthineers
* Symrise
* Volkswagen
* Vonovia
* Zalando

 |
|  |
| Päivitetty: 8. maaliskuuta 2023 |

 |



|  |  |  |  |  |  |
| --- | --- | --- | --- | --- | --- |
| 

| * n
* k
* m
Euroopan unionin lippu Euro Stoxx 50 |
| --- |
|  |
| 
* Adidas
* Adyen
* Ahold Delhaize
* Air Liquide
* Airbus
* Allianz
* Anheuser-Busch InBev
* ASML
* Axa
* BBVA
* BASF
* Bayer
* BMW
* BNP Paribas
* CRH
* Danone
* Deutsche Börse
* Deutsche Telekom
* DHL Group
* Enel
* Eni
* EssilorLuxottica
* Flutter Entertainment
* Hermès
* Iberdrola
* Inditex
* Infineon Technologies
* ING Group
* Intesa Sanpaolo
* Kering
* Kone
* L'Oréal
* Linde
* LVMH
* Mercedes-Benz
* Munich Re
* Pernod Ricard
* Philips
* Prosus
* Safran
* Sanofi
* Santander
* SAP
* Schneider Electric
* Siemens
* Stellantis
* TotalEnergies
* Vinci
* Volkswagen
* Vonovia

 |
|  |
| Päivitetty: 8. maaliskuuta 2022 |

 |